CELEX: 62020TN0507
Language: mt
Date: 2020-08-06 00:00:00
Title: Kawża T-507/20: Rikors ippreżentat fis-6 ta’ Awwissu 2020 – Colombani vs SEAE

5.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/22
            
         
      Rikors ippreżentat fis-6 ta’ Awwissu 2020 – Colombani vs SEAE
      (Kawża T-507/20)
      (2020/C 329/41)
      Lingwa tal-kawża: il-Franċiż
      
         Partijiet
      
      
         Rikorrent: Jean-Marc Colombani (Brussell, il-Belġju) (rappreżentant: N. de Montigny, avukat)
      
         Konvenut: Servizz Ewropew għall-Azzjoni Esterna
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-SEAE li jiċħad it-talba tiegħu għall-eżekuzzjoni tas-sentenza mogħtija fil-Kawża T-372/18, kif traskritta mill-ġdid permezz tan- nota ta’ X fid-data tat-23 ta’ Marzu 2020 u sa fejn meħtieġ tad-deċiżjoni tas-SEAE li jiċħad l-ilment tiegħu R/195/20 li jtenni t-talba tiegħu għall-eżekuzzjoni tas-sentenza mogħtija fil-Kawża T-372/18, kif traskritta mill-ġdid permezz tan- nota ta’ Y fid-data tat-30 ta’ Lulju 2020;
               
            
                  —
               
               
                  tannulla d-deċiżjoni li biha SEAE ċaħad il-kandidatura tiegħu għall-pożizzjoni ta’ Kap tad-Delegazzjoni tal-UE fil-Korea, innotifikata permezz ta’ nota tad-29 ta’ Ottubru 2019, iffirmata mid-Direttriċi tar-Riżorsi Umani, sa fejn is-SEAE rrifjuta li jimmotiva din u, min-naħa l-oħra, id-deċiżjoni li tiċħad it-talba tiegħu għal aċċess għal dokumenti, innotifikata permezz ta’ ittra elettronika tas-Segretarjat tal-Kumitat Konsultattiv tal-Ħatriet (CCN) tas-SEAE, fid-data tal-24 ta’ Jannar 2020;
               
            
                  —
               
               
                  tannulla, minn naħa, id-deċiżjonijiet tal-Awtorità tal-Ħatra tas-SEAE, fid-data tas-27 ta’ Novembru 2019, li ma tilqax il-kandidatura tiegħu għall-pożizzjoni ta’ Kap tad-Delegazzjoni tal-UE fl-Użbekistan u għall-pożizzjoni ta’ Kap tad-Delegazzjoni tal-UE fil-Maċedonja tat-Tramuntana, u, min-naħa l-oħra, id-deċiżjoni tal-21 ta’ Frar 2020 ta’ ċaħda tat-talba tiegħu għal aċċess għal dokumenti;
               
            
                  —
               
               
                  tikkundanna lill-konvenut li jħallas lir-rikorrent kumpens għad--danni materjali, ta’ ammont ta’ EUR 3 500, u psikoloġiċi, ta’ ammont iffissat simbolikament għal EUR 1;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka sitt motivi, li minnhom l-ewwel tlieta jikkonċernaw il-parti tan-nuqqas ta’ eżekuzzjoni tas-sentenza tal-Kawża T-372/18, Colombani vs SEAE, u t-tlieta tal-aħħar jikkonċernaw id-deċiżjonijiet ta’ ċaħda tal-kandidaturi tar-rikorrent u d-deċiżjonijiet ta’ ċaħda tat-talbiet tiegħu għal aċċess għal dokumenti.
      
                  1.
               
               
                  L-ewwel motiv ibbażat fuq il-ksur tal-Artikolu 266 TFUE u n-nuqqas amministrattiv.
               
            
                  2.
               
               
                  It-tieni motiv ibbażat fuq il-ksur tal-prinċipji ta’ ugwaljanza fit-trattament u ta’ nondiskriminazzjoni.
               
            
                  3.
               
               
                  It-tielet motiv ibbażat fuq l-assenza ta’ newtralità, ta’ imparzjalità, ta’ indipendenza u ta’ ekwità.
               
            
                  4.
               
               
                  Ir-raba’ motiv, ibbażat fuq il-ksur tal-obbligu ta’ motivazzjoni.
               
            
                  5.
               
               
                  Il-ħames motiv, ibbażat fuq żball ta’ liġi fl-interpretazzjoni tal-kunċett ta’ data personali u fl-interpretazzjoni tar-Regolamenti Nru 2018/1725 u Nru 1049/2001, l-assenza ta’ interpretazzjoni tal-Artikolu 6 tal-Anness III tar-Regolamenti tal-Persunal tal-Unjoni Ewropea li huwa kompatibbli mad-dispożizzjonijiet tal-imsemmija regolamenti.
               
            
                  6.
               
               
                  Is-sitt motiv, ibbażat fuq il-ksur tal-Artikolu 52 tal-Karta tad-Drittijiet Fundamentali tal-Unjoni Ewropea, sa fejn il-limitazzjoni għad-dritt ta’ aċċess għall-informazzjoni tikser il-prinċipji ta’ amministrazzjoni tajba, ta’ dritt għal smigħ xieraq, ta’ opportunitajiet ugwali għall-partijiet, id-dritt għal rikors effettiv u twaqqaf kull stħarriġ ġudizzjarju tal-atti kontenzjużi.